MONDSTUK VAN DIE CLAASENS ELEKTRIESE BILTONGKERWER – Claasens Designs CC
Die mondstuk van die industriële elektriese biltongkerwers van Claasens is so ontwerp dat dit vervang kan word sou dit uitslyt na baie gebruik, of sou dit andersins beskadig word.
Hierdie is maar een van die unieke kenmerke van die Claasens elektriese biltongkerwers. Die ander plus punt van hierdie besondere kerwers is die feit dat genoemde mondstuk lank genoeg is om veilig vir die gebruiker se vingers te wees. Daarmee saam is daar ook openinge in die mondstuk sodat die snyvlak daardeur gesien kan word.
Indien die slytvlak van die mondstuk (binnekant waarteen die lem verby beweeg), in 'n goeie toestand is, kan biltong netjies gekerf word. Dit is dus belangrik om mondstukke (en lemme) van tyd tot tyd te inspekteer om seker te maak dat kwaliteit biltongkerfies deurentyd gesny word.